title: 2007/546/CE: Decizia Consiliului din 22 martie 2007 privind semnarea și punerea în aplicare cu titlu provizoriu a unui protocol la Acordul de parteneriat și cooperare (APC) dintre Comunitățile Europene și statele membre ale acestora, pe de o parte, și Republica Moldova, pe de altă parte, privind aderarea Republicii Bulgaria și a României la APC

text:
               3.8.2007

               RO

               Jurnalul Oficial al Uniunii Europene

               L 202/19

         DECIZIA CONSILIULUI
   din 22 martie 2007
   privind semnarea și punerea în aplicare cu titlu provizoriu a unui protocol la Acordul de parteneriat și cooperare (APC) dintre Comunitățile Europene și statele membre ale acestora, pe de o parte, și Republica Moldova, pe de altă parte, privind aderarea Republicii Bulgaria și a României la APC
   (2007/546/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 44 alineatul (2), articolul 47 alineatul (2) ultima teză, articolul 55, articolul 57 alineatul (2), articolul 71, articolul 80 alineatul (2), articolul 93, articolul 94, articolul 133 și articolul 181a, coroborate cu articolul 300 alineatul (2) primul paragraf teza a doua și alineatul (3) primul paragraf,
   având în vedere Tratatul de aderare a Republicii Bulgaria și a României, în special articolul 4 alineatul (3),
   având în vedere Actul de aderare a Republicii Bulgaria și a României, în special articolul 6 alineatul (2),
   având în vedere propunerea Comisiei,
   întrucât:

               (1)

               La 23 octombrie 2006, Consiliul a autorizat Comisia, în numele Comunității și al statelor membre ale acesteia, să negocieze cu Republica Moldova un protocol la Acordul de parteneriat și cooperare dintre Comunitățile Europene și statele membre ale acestora și Republica Moldova (1) pentru a ține seama de aderarea Republicii Bulgaria și a României la Uniunea Europeană.

               (2)

               Sub rezerva eventualei încheieri a acestuia la o dată ulterioară, protocolul parafat la 22 februarie 2007 ar trebui să fie semnat în numele Comunităților Europene și al statelor membre ale acestora.

               (3)

               Protocolul ar trebui pus în aplicare cu titlu provizoriu de la 1 ianuarie 2007, până la finalizarea procedurilor relevante pentru încheierea formală a acestuia,

         DECIDE:
   Articolul 1
   Președintele Consiliului este autorizat prin prezenta decizie să desemneze persoana (persoanele) împuternicită (împuternicite) să semneze, în numele Comunităților Europene și al statelor membre ale acestora, Protocolul la Acordul de parteneriat și cooperare (APC) dintre Comunitățile Europene și statele membre ale acestora, pe de o parte, și Republica Moldova, pe de altă parte, pentru a ține seama de aderarea Republicii Bulgaria și a României la APC, sub rezerva eventualei încheieri a acestuia la o dată ulterioară.
   Textul protocolului se anexează la prezenta decizie.
   Articolul 2
   Până la intrarea sa în vigoare, protocolul se aplică cu titlu provizoriu de la 1 ianuarie 2007.

      Adoptată la Bruxelles, 22 martie 2007.

            Pentru Consiliu

            Președintele

         W. TIEFENSEE

      (1)  JO L 181, 24.6.1998, p. 3.
    ---documentbreak---

               3.8.2007

               RO

               Jurnalul Oficial al Uniunii Europene

               L 202/21

         PROTOCOL
   la Acordul de parteneriat și cooperare (APC) dintre Comunitățile Europene și statele membre ale acestora, pe de o parte, și Republica Moldova, pe de altă parte, privind aderarea Republicii Bulgaria și a României la APC
   REGATUL BELGIEI,
   REPUBLICA BULGARIA,
   REPUBLICA CEHĂ,
   REGATUL DANEMARCEI,
   REPUBLICA FEDERALĂ GERMANIA,
   REPUBLICA ESTONIA,
   REPUBLICA ELENĂ,
   REGATUL SPANIEI,
   REPUBLICA FRANCEZĂ,
   IRLANDA,
   REPUBLICA ITALIANĂ,
   REPUBLICA CIPRU,
   REPUBLICA LETONIA,
   REPUBLICA LITUANIA,
   MARELE DUCAT AL LUXEMBURGULUI,
   REPUBLICA UNGARĂ,
   REPUBLICA MALTA,
   REGATUL ȚĂRILOR DE JOS,
   REPUBLICA AUSTRIA,
   REPUBLICA POLONĂ,
   REPUBLICA PORTUGHEZĂ,
   ROMÂNIA,
   REPUBLICA SLOVENIA,
   REPUBLICA SLOVACĂ,
   REPUBLICA FINLANDA,
   REGATUL SUEDIEI,
   REGATUL UNIT AL MARII BRITANII ȘI IRLANDEI DE NORD,
   denumite în continuare „statele membre” reprezentate de Consiliul Uniunii Europene, și
   COMUNITATEA EUROPEANĂ ȘI COMUNITATEA EUROPEANĂ A ENERGIEI ATOMICE,
   denumite în continuare „Comunitățile”, reprezentate de Consiliul Uniunii Europene și de Comisia Europeană,
   pe de o parte, și
   REPUBLICA MOLDOVA,
   pe de altă parte,
   denumite în continuare „părțile” în sensul prezentului protocol,
   AVÂND ÎN VEDERE dispozițiile Tratatului între Regatul Belgiei, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Irlanda, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Republica Ungară, Republica Malta, Regatul Țărilor de Jos, Republica Austria, Republica Polonă, Republica Portugheză, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii și Irlandei de Nord (state membre ale Uniunii Europene) și Republica Bulgaria și România referitor la aderarea Republicii Bulgaria și a României la Uniunea Europeană, care a fost semnat la Luxemburg la 25 aprilie 2005 și va intra în vigoare la 1 ianuarie 2007,
   AVÂND ÎN VEDERE noua situație apărută în cadrul relațiilor dintre Republica Moldova și Uniunea Europeană ca urmare a aderării la UE a două noi state membre, care creează oportunități și generează provocări pentru cooperarea dintre Republica Moldova și Uniunea Europeană,
   ȚINÂND SEAMA DE dorința părților de a asigura atingerea și punerea în aplicare a obiectivelor și principiilor APC,
   CONVIN DUPĂ CUM URMEAZĂ:
   Articolul 1
   Republica Bulgaria și România devin părți la Acordul de parteneriat și cooperare care stabilește un parteneriat între Comunitățile Europene și statele membre ale acestora, pe de o parte, și Republica Moldova, pe de altă parte, care a fost semnat la Bruxelles la 28 noiembrie 1994 și a intrat în vigoare la 1 iulie 1998 (denumit în continuare „acordul”), și adoptă și iau notă, în același mod ca și celelalte state membre ale Comunității, de textele acordului, ale declarațiilor comune, ale declarațiilor și schimburilor de scrisori anexate la actul final semnat la aceeași dată, și de protocolul la acord din 10 aprilie 1997, care a intrat în vigoare la 12 octombrie 2000, precum și de protocolul la acord din 29 aprilie 2004.
   Articolul 2
   Prezentul protocol este parte integrantă a acordului.
   Articolul 3
   (1)   Prezentul protocol este aprobat de Comunități, de Consiliul Uniunii Europene în numele statelor membre și de Republica Moldova în conformitate cu procedurile proprii ale acestora.
   (2)   Părțile își notifică între ele îndeplinirea procedurilor menționate la alineatul precedent. Instrumentele de aprobare se depun la Secretariatul General al Consiliului Uniunii Europene.
   Articolul 4
   (1)   Prezentul protocol intră în vigoare în prima zi a primei luni după data de depunere a ultimului instrument de aprobare.
   (2)   Până la intrarea sa în vigoare, prezentul protocol se aplică cu titlu provizoriu, producând efecte de la 1 ianuarie 2007.
   Articolul 5
   (1)   Textele acordului, ale actului final și ale tuturor documentelor anexate la acesta, precum și ale protocoalelor la acorduri din 10 aprilie 1997 și 29 aprilie 2004 sunt redactate în limbile bulgară și română.
   (2)   Acestea sunt anexate la prezentul protocol și sunt egal autentice cu textele în celelalte limbi în care au fost redactate acordul, actul final și toate documentele anexate la acesta, precum și protocoalele la acorduri din 10 aprilie 1997 și 29 aprilie 2004.
   Articolul 6
   Prezentul protocol este redactat în două exemplare în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă, suedeză și moldovenească, textele în fiecare limbă fiind egal autentice.

      Съставено в Брюксел на седемнадесети април две хиляди и седма година.
      Hecho en Bruselas, el diecisiete de abril de dos mil siete.
      V Bruselu dne sedmnáctého dubna dva tisíce sedm.
      Udfærdiget i Bruxelles den syttende april to tusind og syv.
      Geschehen zu Brüssel am siebzehnten April zweitausendsieben.
      Kahe tuhande seitsmenda aasta aprillikuu seitsmeteistkümnendal päeval Brüsselis.
      Έγινε στις Βρυξέλλες, στις δέκα επτά Απριλίου δύο χιλιάδες επτά.
      Done at Brussels on the seventeenth day of April in the year two thousand and seven.
      Fait à Bruxelles, le dix-sept avril deux mille sept.
      Fatto a Bruxelles, addì diciassette aprile duemilasette.
      Briselē, divi tūkstoši septītā gada septiņpadsmitajā aprīlī.
      Priimta du tūkstančiai septintųjų metų balandžio septynioliktą dieną Briuselyje.
      Kelt Brüsszelben, a kettőezer-hetedik év április havának tizenhetedik napján.
      Magħmul fi Brussell, fis-sbatax jum ta' April tas-sena elfejn sebgħa.
      Gedaan te Brussel, de zeventiende april tweeduizend zeven.
      Sporządzono w Brukseli dnia siedemnastego kwietnia dwa tysiące siódmego.
      Feito em Bruxelas, em dezassete de Abril de dois mil e sete.
      Încheiat la Bruxelles la șaptesprezece aprilie, anul două mii șapte.
      V Bruseli dňa sedemnásteho apríla dvetisícsedem.
      V Bruslju, sedemnajstega aprila leta dva tisoč sedem.
      Tehty Brysselissä seitsemäntenätoista päivänä huhtikuuta vuonna kaksituhattaseitsemän.
      Som skedde i Bryssel den sjuttonde april tjugohundrasju.

         За Държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok rėszéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейските общности
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         За Република Мοлдοва
         Por la República de Moldavia
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica moldova
         Moldovas Republikas vārdā
         Moldovas Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         På Republiken Moldaviens vägnar


title: Decizia 2010/766/PESC a Consiliului din 7 decembrie 2010 de modificare a Acțiunii comune 2008/851/PESC privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei

text:
               11.12.2010

               RO

               Jurnalul Oficial al Uniunii Europene

               L 327/49

         DECIZIA 2010/766/PESC A CONSILIULUI
   din 7 decembrie 2010
   de modificare a Acțiunii comune 2008/851/PESC privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 43 alineatul (2),
   întrucât:

               (1)

               La 10 noiembrie 2008, Consiliul a adoptat Acțiunea comună 2008/851/PESC privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1).

               (2)

               La 8 decembrie 2009 și, respectiv, la 30 iulie 2010, Consiliul a adoptat Decizia 2009/907/PESC (2) și Decizia 2010/437/PESC (3) de modificare a Acțiunii comune 2008/851/PESC.

               (3)

               Actele de piraterie și de jaf armat din largul coastelor Somaliei continuă să amenințe transportul maritim în regiune și, în special, furnizarea de ajutoare alimentare către populația somaleză prin Programul alimentar mondial.

               (4)

               La 23 noiembrie 2010, Consiliul de Securitate al Organizației Națiunilor Unite a adoptat Rezoluția 1950 (2010).

               (5)

               Operația militară a Uniunii Europene menționată în Acțiunea comună 2008/851/PESC („operația militară UE”) ar trebui să fie prelungită până la 12 decembrie 2012.

               (6)

               Definiția persoanelor care ar putea fi transferate în temeiul articolului 12 din Acțiunea comună 2008/851/PESC ar trebui să fie clarificată în conformitate cu dispozițiile Convenției Națiunilor Unite privind dreptul mării.

               (7)

               Din perspectiva experienței acumulate în primii doi ani ai operației militare UE, se impune modificarea Acțiunii comune 2008/851/PESC pentru a permite colectarea de caracteristici fizice și transmiterea anumitor date cu caracter personal, precum amprentele persoanelor suspectate în vederea facilitării identificării și trasabilității acestora și a eventualei urmăriri penale a acestora. O astfel de prelucrare ar trebui să fie efectuată în conformitate cu articolul 6 din Tratatul privind Uniunea Europeană.

               (8)

               De asemenea, din motive practice, este necesar să se prevadă posibilitatea schimbului de informații clasificate în teatrul de operații.

               (9)

               Acțiunea comună 2008/851/PESC ar trebui să fie modificată în consecință,

         ADOPTĂ PREZENTA DECIZIE:
   Articolul 1
   Acțiunea comună 2008/851/PESC se modifică după cum urmează:

               1.

               La articolul 2, litera (e) se înlocuiește cu următorul text:

                           „(e)

                           în vederea unei eventuale urmăriri penale de către statele competente în condițiile prevăzute la articolul 12, poate captura, reține și transfera persoanele care sunt suspectate de a intenționa să comită, astfel cum se menționează la articolele 101 și 103 din Convenția Națiunilor Unite privind dreptul mării, de a comite sau de a fi comis acte de piraterie sau jafuri armate în zonele care se află sub supravegherea sa și sechestra navele piraților sau ale celor care au comis jafuri armate sau navele capturate în urma unui act de piraterie sau a unui jaf armat și care se află în mâinile piraților sau ale tâlharilor înarmați, precum și bunurile aflate la bord;”.

               2.

               La articolul 2 se adaugă următoarele litere:

                           „(h)

                           colectează date, în conformitate cu legislația aplicabilă, cu privire la persoanele menționate la litera (e), în legătură cu caracteristici care ar putea să contribuie la identificarea acestora, inclusiv amprente;

                           (i)

                           în scopul transferării datelor prin intermediul canalelor INTERPOL și verificării acestora cu bazele de date ale Interpol, transmite următoarele date Biroului central național (BCN) al Organizației Internaționale a Poliției Criminale – INTERPOL din statul membru în care este staționat statul major al operației, în conformitate cu acordurile care urmează a fi încheiate între comandantul operației UE și șeful BCN:

                                       —

                                       date cu caracter personal cu privire la persoanele menționate la litera (e), în legătură cu caracteristici care ar putea să contribuie la identificarea acestora, inclusiv amprente, precum și următoarele informații, cu excepția altor date cu caracter personal: numele de familie, numele dinaintea căsătoriei, prenumele și pseudonimul sau orice alt nume de împrumut; data și locul nașterii, cetățenia, sexul; locul de reședință, profesia și locul unde se află persoana respectivă; permis de conducere, acte de identitate și date privind pașaportul. Aceste date cu caracter personal nu sunt stocate de Atalanta după transmiterea acestora către Interpol;

                                       —

                                       date privind echipamentul utilizat de aceste persoane.”

               3.

               La articolul 12, alineatul (1) se înlocuiește cu următorul text:
               „(1)   În temeiul acceptării de către Somalia a exercitării de competențe jurisdicționale de către statele membre sau de către state terțe, pe de o parte, și al articolului 105 din Convenția Națiunilor Unite privind dreptul mării, pe de altă parte, persoanele care sunt suspectate de a intenționa să comită, astfel cum se menționează la articolele 101 și 103 din Convenția Națiunilor Unite privind dreptul mării, de a comite sau de a fi comis acte de piraterie sau jafuri armate în apele teritoriale ale Somaliei sau în marea liberă, capturate și reținute în vederea urmăririi penale, precum și bunurile care au servit la săvârșirea acestor acte sunt transferate:

                           —

                           autorităților competente ale statului membru sau ale statului terț care participă la operație și al căror pavilion este arborat de nava care a realizat captura; sau

                           —

                           în cazul în care respectivul stat nu poate sau nu dorește să-și exercite competențele jurisdicționale, autorităților unui alt stat membru sau stat terț care dorește să-și exercite aceste competențe asupra persoanelor sau bunurilor menționate.”

               4.

               La articolul 15 se adaugă următorul alineat:
               „(3)   ÎR este autorizat că comunice, prin intermediul statului său major, Forței Maritime de Coaliție (FMC) conduse de Statele Unite ale Americii, precum și unor state terțe care nu participă la FCM și unor organizații internaționale prezente în teatrul de operații al operației militare UE informații și documente clasificate ale UE (la nivelul RESTREINT UE) întocmite pentru operația militară UE, pe bază de reciprocitate, în cazul în care transmiterea acestora în teatrul de operații este necesară din motive operaționale, în conformitate cu regulamentul de securitate al Consiliului și după ce au făcut obiectul unor acorduri între ÎR și autoritățile competente ale părților terțe menționate.”

               5.

               La articolul 16, alineatul (3) se înlocuiește cu următorul text:
               „(3)   Operația militară UE se încheie la 12 decembrie 2012.”

         Articolul 2
   Prezenta decizie intră în vigoare la data adoptării.

      Adoptată la Bruxelles, 7 decembrie 2010.

            Pentru Consiliu

            Președintele

         D. REYNDERS

      (1)  JO L 301, 12.11.2008, p. 33.

      (2)  JO L 322, 9.12.2009, p. 27.

      (3)  JO L 210, 11.8.2010, p. 33.


title: 2012/673/UE: Decizia Consiliului din 25 octombrie 2012 privind lansarea schimbului automatizat de date în ceea ce privește datele ADN în Cipru

text:
               31.10.2012

               RO

               Jurnalul Oficial al Uniunii Europene

               L 302/12

         DECIZIA CONSILIULUI
   din 25 octombrie 2012
   privind lansarea schimbului automatizat de date în ceea ce privește datele ADN în Cipru
   (2012/673/UE)
   CONSILIUL UNIUNII EUROPENE,
   având în vedere Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (1), în special articolul 2 alineatul (3) și articolul 25,
   având în vedere Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI (2), în special articolul 20 și capitolul 4 din anexă,
   întrucât:

               (1)

               În conformitate cu Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, actele instituțiilor, ale organelor, ale oficiilor sau ale agențiilor Uniunii adoptate înainte de intrarea în vigoare a Tratatului de la Lisabona continuă să producă efecte juridice până la abrogarea, anularea sau modificarea lor ca urmare a punerii în aplicare a tratatelor.

               (2)

               În consecință, articolul 25 din Decizia 2008/615/JAI se aplică, iar Consiliul trebuie să decidă în unanimitate dacă statele membre au pus în aplicare dispozițiile capitolului 6 din respectiva decizie.

               (3)

               Articolul 20 din Decizia 2008/616/JAI prevede că deciziile menționate la articolul 25 alineatul (2) din Decizia 2008/615/JAI se adoptă în temeiul unui raport de evaluare bazat pe un chestionar. În ceea ce privește schimbul automatizat de date în conformitate cu capitolul 2 din Decizia 2008/615/JAI, raportul de evaluare se bazează pe o vizită de evaluare și pe un test-pilot.

               (4)

               Cipru a informat Secretariatul General al Consiliului cu privire la fișierele naționale de analiză ADN cărora li se aplică articolele 2-6 din Decizia 2008/615/JAI, precum și cu privire la condițiile pentru căutarea automatizată prevăzute la articolul 3 alineatul (1) din respectiva decizie, în conformitate cu articolul 36 alineatul (2) din respectiva decizie.

               (5)

               În conformitate cu capitolul 4 punctul 1.1 din anexa la Decizia 2008/616/JAI, chestionarul elaborat de grupul de lucru competent al Consiliului se referă la fiecare dintre schimburile automatizate de date și statele membre trebuie să răspundă la acesta de îndată ce consideră că îndeplinesc condițiile pentru schimbul de date din categoria de date corespunzătoare.

               (6)

               Cipru a completat chestionarul privind protecția datelor și chestionarul referitor la schimbul de date ADN.

               (7)

               Cipru a derulat cu succes un test-pilot împreună cu Austria.

               (8)

               A fost efectuată o vizită de evaluare în Cipru și echipa de evaluare austriacă a elaborat un raport privind vizita de evaluare respectivă, care a fost transmis grupului de lucru competent al Consiliului.

               (9)

               A fost prezentat Consiliului un raport de evaluare global, care sintetizează rezultatele chestionarului, ale vizitei de evaluare și ale testului-pilot referitoare la schimbul de date ADN,

         ADOPTĂ PREZENTA DECIZIE:
   Articolul 1
   În scopul căutării și comparării automatizate a datelor ADN, Cipru a pus în aplicare pe deplin dispozițiile generale privind protecția datelor din capitolul 6 din Decizia 2008/615/JAI și poate primi și furniza date cu caracter personal în temeiul articolelor 3 și 4 din respectiva decizie începând cu data intrării în vigoare a prezentei decizii.
   Articolul 2
   Prezenta decizie intră în vigoare la data adoptării.

      Adoptată la Luxemburg, 25 octombrie 2012.

            Pentru Consiliu

            Președintele

         E. MAVROU

      (1)  JO L 210, 6.8.2008, p. 1.

      (2)  JO L 210, 6.8.2008, p. 12.


title: 2013/557/UE: Decizia Parlamentului European din 17 aprilie 2013 privind închiderea conturilor Organismului autorităților europene de reglementare în domeniul comunicațiilor electronice pentru exercițiul financiar 2011

text:
               16.11.2013

               RO

               Jurnalul Oficial al Uniunii Europene

               L 308/168

         DECIZIA PARLAMENTULUI EUROPEAN
   din 17 aprilie 2013
   privind închiderea conturilor Organismului autorităților europene de reglementare în domeniul comunicațiilor electronice pentru exercițiul financiar 2011
   (2013/557/UE)
   PARLAMENTUL EUROPEAN,

               —

               având în vedere conturile anuale finale ale Organismului autorităților europene de reglementare în domeniul comunicațiilor electronice pentru exercițiul financiar 2011,

               —

               având în vedere Raportul Curții de Conturi privind conturile anuale ale Organismului autorităților europene de reglementare în domeniul comunicațiilor electronice pentru exercițiul financiar 2011, însoțit de răspunsurile organismului (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1211/2009 al Parlamentului European și al Consiliului din 25 noiembrie 2009 de instituire a Organismului autorităților europene de reglementare în domeniul comunicațiilor electronice (OAREC) și a Oficiului (4), în special articolul 13,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0066/2013),

               1.

               aprobă închiderea conturilor Organismului autorităților europene de reglementare în domeniul comunicațiilor electronice pentru exercițiul financiar 2011;

               2.

               încredințează Președintelui sarcina de a transmite prezenta decizie directorului Organismului autorităților europene de reglementare în domeniul comunicațiilor electronice, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 8.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 337, 18.12.2009, p. 1.

      (5)  JO L 357, 31.12.2002, p. 72.


title: Decizia (UE, Euratom) 2015/1790 a Consiliului din 1 octombrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020

text:
               7.10.2015

               RO

               Jurnalul Oficial al Uniunii Europene

               L 260/23

         DECIZIA (UE, EURATOM) 2015/1790 A CONSILIULUI
   din 1 octombrie 2015
   de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 300 alineatul (2) și articolul 302,
   având în vedere Tratatul de instituire a Comunității Europene a Energiei Atomice, în special articolul 106a,
   având în vedere Decizia (UE) 2015/1157 a Consiliului din 14 iulie 2015 privind stabilirea componenței Comitetului Economic și Social European (1),
   având în vedere propunerile fiecărui stat membru,
   după consultarea Comisiei Europene,
   întrucât:

               (1)

               În conformitate cu Decizia 2010/570/UE, Euratom a Consiliului (2), mandatele actualilor membri ai Comitetului Economic și Social European expiră la 20 septembrie 2015. Prin urmare, ar trebui să fie numiți membri pentru un mandat de cinci ani începând cu 21 septembrie 2015.

               (2)

               A fost solicitat fiecărui stat membru să prezinte Consiliului o listă de candidați reprezentând organizațiile patronale, cele sindicale și alte părți ale societății civile, în special din domeniile socioeconomic, civic, profesional și cultural, pentru a fi numiți în calitate de membri în cadrul Comitetului Economic și Social European.

               (3)

               La 18 septembrie 2015, Consiliul a adoptat Decizia (UE, Euratom) 2015/1600 (3) de numire a membrilor propuși de guvernele Belgiei, Bulgariei, Republicii Cehe, Danemarcei, Germaniei, Estoniei, Greciei, Irlandei, Spaniei, Franței, Croației, Italiei, Ciprului, Letoniei, Luxemburgului, Ungariei, Maltei, Austriei, Poloniei, Portugaliei, României, Sloveniei, Slovaciei, Finlandei, Suediei și Regatului Unit, precum și a nouă membri propuși de Guvernul Țărilor de Jos pentru perioada cuprinsă între 21 septembrie 2015 și 20 septembrie 2020. Membrii a căror desemnare nu a fost comunicată Consiliului până la 8 septembrie 2015 nu au putut fi incluși în Decizia (UE, Euratom) 2015/1600.

               (4)

               La 14 septembrie 2015 și la 17 septembrie 2015, lista cuprinzând trei membri propuși de Guvernul Țărilor de Jos, precum și lista membrilor propuși de Guvernul Lituaniei au fost transmise Consiliului. Acești membri ar trebui să fie numiți pentru aceeași perioadă, cuprinsă între 21 septembrie 2015 și 20 septembrie 2020, ca și cea aplicabilă membrilor numiți prin Decizia (UE, Euratom) 2015/1600. Prezenta decizie ar trebui, prin urmare, să se aplice retroactiv, începând cu 21 septembrie 2015,

         ADOPTĂ PREZENTA DECIZIE:
   Articolul 1
   Persoanele enumerate în anexa la prezenta decizie sunt numite în calitate de membri în cadrul Comitetului Economic și Social European, pentru perioada cuprinsă între 21 septembrie 2015 și 20 septembrie 2020.
   Articolul 2
   Prezenta decizie intră în vigoare la data adoptării.
   Decizia produce efecte de la 21 septembrie 2015.

      Adoptată la Luxemburg, 1 octombrie 2015.

            Pentru Consiliu

            Președintele

         E. SCHNEIDER

      (1)  JO L 187, 15.7.2015, p. 28.

      (2)  Decizia 2010/570/UE, Euratom a Consiliului din 13 septembrie 2010 de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (JO L 251, 25.9.2010, p. 8).

      (3)  Decizia (UE, Euratom) 2015/1600 a Consiliului din 18 septembrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 248, 24.9.2015, p. 53).

      ANEXĂ

         ПРИЛОЖЕНИЕ – ANEXO – PŘÍLOHA – BILAG – ANHANG – LISA

         ΠΑΡΑΡΤΗΜΑ – ANNEX – ANNEXE – PRILOG – ALLEGATO – PIELIKUMS

         PRIEDAS – MELLÉKLET – ANNESS – BIJLAGE – ZAŁĄCZNIK

         ANEXO – ANEXĂ – PRÍLOHA – PRILOGA – LIITE – BILAGA

         Членове/Miembros/Členové/Medlemmer/Mitglieder/Liikmed

            Μέλη/Members/Membres/Članovi/Membri/Locekļi

         Nariai/Tagok/Membri/Leden/Członkowie

         Membros/Membri/Členovia/Člani/Jäsenet/Ledamöter

      LIETUVA
      Mr Alfredas JONUŠKA
      Director General, Šiauliai Chamber of Commerce, Industry and Crafts
      Mr Linas LASIAUSKAS
      Director General, Lithuanian Apparel and Textile Industry Association
      Mr Gintaras MORKIS
      Deputy Director-General, Lithuanian Confederation of Industrialists
      Ms Tatjana BABRAUSKIENĖ
      International secretary, Lithuanian Education Trade Union
      Ms Daiva KVEDARAITĖ
      International secretary, Lithuanian Trade Union „Solidarity”
      Ms Irena PETRAITIENĖ
      Chair, Lithuanian civil servants', budget and public institutions employees' trade union
      Mr Mindaugas MACIULEVIČIUS
      Director, Agricultural cooperative „Lithuanian Quality”
      Mr Vitas MAČIULIS
      Business Consultant, State Research Institute of Physical and Technological Sciences Centre
      President, Lithuanian Solar Energy Association
      Ms Indrė VAREIKYTĖ
      Director, Public Institution „SOS Projects”
      NEDERLAND
      Mr Joost VAN IERSEL
      Former Chairman of The Hague Chamber of Commerce
      Lecturer and author of articles on political economy and Europe
      Mr Johannes Gertrudis Wilhelmina SIMONS
      Chair of the seniors of the Benelux Interuniversity Association of Transport Economists (BIVEC)
      Emeritus Professor of Transport Economics, Free University of Amsterdam
      Mr Cornelis Willibrordus Maria LUSTENHOUWER
      Director/General Counsel and Chief Compliance Officer of DELTA N.V. in Middelburg (NL)


title: 2007/745/CE: Decizia Consiliului din 28 septembrie 2007 privind semnarea și aplicarea provizorie a unui acord între Comunitatea Europeană și Confederația Elvețiană în domeniul audiovizualului, de stabilire a clauzelor și a condițiilor de participare a Confederației Elvețiene la programul comunitar MEDIA 2007, precum și a unui act final

text:
               21.11.2007

               RO

               Jurnalul Oficial al Uniunii Europene

               L 303/9

         DECIZIA CONSILIULUI
   din 28 septembrie 2007
   privind semnarea și aplicarea provizorie a unui acord între Comunitatea Europeană și Confederația Elvețiană în domeniul audiovizualului, de stabilire a clauzelor și a condițiilor de participare a Confederației Elvețiene la programul comunitar MEDIA 2007, precum și a unui act final
   (2007/745/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 150 alineatul (4) și articolul 157 alineatul (3), coroborate cu articolul 300 alineatul (2) prima teză,
   având în vedere propunerea Comisiei,
   întrucât:

               (1)

               Decizia nr. 1718/2006/CE a Parlamentului European și a Consiliului din 15 noiembrie 2006 privind punerea în aplicare a unui program de sprijin pentru sectorul audiovizual european (MEDIA 2007) (1), în special articolul 8, prevede că programul este deschis în vederea participării statelor care sunt părți la Convenția Consiliului Europei privind televiziunea transfrontalieră, altele decât statele AELS care sunt parte la Acordul privind SEE și statele candidate la aderarea la Uniunea Europeană, pe baza unor credite suplimentare, în conformitate cu condițiile pe care părțile în cauză urmează să le stabilească în cadrul unor acorduri.

               (2)

               Consiliul a autorizat Comisia să negocieze, în numele Comunității Europene, un acord care să permită Confederației Elvețiene să participe la programul comunitar MEDIA 2007, precum și un act final la respectivul acord.

               (3)

               Negocierile s-au încheiat la 2 iulie 2007 prin parafarea unui proiect de acord între Comunitatea Europeană și Confederația Elvețiană în domeniul audiovizualului, de stabilire a clauzelor și a condițiilor de participare a Confederației Elvețiene la programul comunitar MEDIA 2007 (denumit în continuare „acordul”), precum și a unui act final.

               (4)

               Articolul 13 din acord prevede aplicarea provizorie a acordului începând cu 1 septembrie 2007.

               (5)

               Sub rezerva încheierii la o dată ulterioară, acordul și actul final ar trebui semnate,

         DECIDE:
   Articolul 1
   Prin prezenta se aprobă, în numele Comunității, semnarea Acordului dintre Comunitatea Europeană și Confederația Elvețiană în domeniul audiovizualului, de stabilire a clauzelor și a condițiilor de participare a Confederației Elvețiene la programul comunitar MEDIA 2007 (denumit în continuare „acordul”), precum și a unui act final, sub rezerva încheierii acestora.
   Textul acordului și actul final se atașează la prezenta decizie.
   Articolul 2
   Prin prezenta, președintele Consiliului este autorizat să desemneze persoana sau persoanele împuternicite să semneze acordul și actul final în numele Comunității Europene, sub rezerva încheierii acestora.
   Articolul 3
   Acordul se aplică provizoriu începând cu 1 septembrie 2007.
   Articolul 4
   Comisia reprezintă Comunitatea în cadrul comitetului mixt instituit prin articolul 8 din acord.
   Articolul 5
   Acordul este conex celor șapte acorduri semnate cu Confederația Elvețiană la 21 iunie 1999 și încheiate prin Decizia 2002/309/CE, Euratom a Consiliului și a Comisiei (2).
   În cazul în care acordurile menționate la primul paragraf din prezentul articol sunt reziliate, acordul nu se prelungește sau renegociază în conformitate cu articolul 12 din acord.
   Articolul 6
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 28 septembrie 2007.

            Pentru Consiliu

            Președintele

         M. PINHO

      (1)  JO L 327, 24.11.2006, p. 12.

      (2)  JO L 114, 30.4.2002, p. 1.
    ---documentbreak---

               21.11.2007

               RO

               Jurnalul Oficial al Uniunii Europene

               L 303/11

         ACORD
   între Comunitatea Europeană și Confederația Elvețiană în domeniul audiovizualului, de stabilire a clauzelor și a condițiilor de participare a Confederației Elvețiene la programul comunitar MEDIA 2007
   COMUNITATEA EUROPEANĂ, denumită în continuare „Comunitatea”,
   pe de o parte, și
   CONFEDERAȚIA ELVEȚIANĂ, denumită în continuare „Elveția”,
   pe de altă parte,
   denumite în continuare „părțile contractante”,
   ÎNTRUCÂT Comunitatea, în temeiul Deciziei nr. 1718/2006/CE a Parlamentului European și a Consiliului din 15 noiembrie 2006 privind punerea în aplicare a unui program de sprijin pentru sectorul audiovizual european (MEDIA 2007) (1) (denumită în continuare „decizia de instituire a programului MEDIA 2007”) a instituit un program de sprijin pentru sectorul audiovizualului european,
   ÎNTRUCÂT articolul 8 din decizia de instituire a programului MEDIA 2007 prevede, sub rezerva anumitor condiții, participarea statelor terțe care sunt părți la Convenția Consiliului Europei privind televiziunea transfrontalieră, altele decât statele AELS care sunt parte la Acordul privind SEE și statele candidate la aderarea la Uniunea Europeană, pe baza unor credite suplimentare și a modalităților specifice care urmează să se stabilească prin acorduri încheiate între părți,
   ÎNTRUCÂT dispoziția menționată anterior prevede deschiderea programului pentru aceste state terțe sub rezerva unei examinări prealabile a compatibilității legislației interne a acestora cu acquis-ul comunitar corespunzător,
   ÎNTRUCÂT Elveția a participat la programele MEDIA Plus și MEDIA Training care au fost finalizate la 31 decembrie 2006,
   ÎNTRUCÂT Elveția se angajează să își finalizeze cadrul legislativ pentru a asigura gradul necesar de compatibilitate cu acquis-ul comunitar; întrucât, prin urmare, la data intrării în vigoare a prezentului acord, Elveția îndeplinește condițiile de participare stabilite la articolul 8 din decizia de instituire a programului MEDIA 2007,
   ÎNTRUCÂT, în special, cooperarea dintre Comunitate și Elveția în scopul îndeplinirii obiectivelor stabilite pentru programul MEDIA 2007, în contextul activităților de cooperare transnațională în care sunt implicate Comunitatea și Elveția, amplifică, prin natura sa, impactul diferitelor acțiuni desfășurate în temeiul programului respectiv și ameliorează nivelul de competențe ale resurselor umane în Comunitate și în Elveția,
   ÎNTRUCÂT părțile contractante au un interes comun în dezvoltarea industriei europene a programelor audiovizuale în contextul unei cooperări mai extinse,
   ÎNTRUCÂT părțile contractante preconizează să obțină beneficii reciproce ca rezultat al participării Elveției la programul MEDIA 2007,
   CONVIN CELE CE URMEAZĂ:
   Articolul 1
   Obiectul
   Obiectivul cooperării între Comunitate și Elveția stabilit prin prezentul acord îl constituie participarea Elveției la toate acțiunile din cadrul programului MEDIA 2007. Sub rezerva unor dispoziții contrare prevăzute în prezentul acord, acesta se desfășoară ținând seama de obiectivele, criteriile, procedurile și termenele stabilite prin decizia de instituire a programului MEDIA 2007.
   Articolul 2
   Compatibilitatea cadrelor legislative
   Pentru a îndeplini, la data intrării în vigoare a prezentului acord, condițiile de participare stabilite prin decizia de instituire a programului MEDIA 2007, Elveția pune în aplicare măsurile descrise în anexa I, destinate să completeze cadrul legislativ, pentru a asigura gradul necesar de compatibilitate cu acquis-ul comunitar.
   Articolul 3
   Eligibilitatea
   Sub rezerva existenței unor dispoziții contrare în prezentul acord:

               1.

               Condițiile de participare a organizațiilor și a persoanelor fizice din Elveția la fiecare dintre acțiuni sunt identice cu cele aplicabile organizațiilor și persoanelor fizice din statele membre ale Comunității.

               2.

               Eligibilitatea instituțiilor, a organizațiilor și a persoanelor din Elveția este reglementată de dispozițiile relevante din decizia de instituire a programului MEDIA 2007.

               3.

               Pentru a garanta dimensiunea comunitară a programului, toate proiectele și activitățile care necesită un parteneriat european includ, pentru a fi eligibile pentru asistență financiară comunitară, cel puțin un partener din unul dintre statele membre. Alte proiecte și acțiuni au o dimensiune europeană și comunitară clară.

         Articolul 4
   Procedurile
   (1)   Clauzele și condițiile privitoare la depunerea, evaluarea și selectarea cererilor din partea instituțiilor, a organizațiilor și a persoanelor din Elveția sunt cele care se aplică instituțiilor, organizațiilor și persoanelor eligibile din statele membre ale Comunității.
   (2)   În conformitate cu dispozițiile corespunzătoare din decizia de instituire a programului MEDIA 2007, Comisia Comunităților Europene (denumită în continuare „Comisia”) poate apela la experți elvețieni atunci când numește experți independenți care să asiste la evaluarea proiectului.
   (3)   Limba utilizată în toate comunicările cu Comisia în ceea ce privește prelucrarea cererilor, contractele, rapoartele care trebuie prezentate și alte aspecte administrative ale programului este una dintre limbile oficiale comunitare.
   Articolul 5
   Structurile naționale
   (1)   Elveția creează structurile și mecanismele adecvate la nivel național și adoptă toate celelalte măsuri necesare coordonării și organizării activităților la nivel național pentru punerea în aplicare a programului MEDIA 2007, în conformitate cu dispozițiile relevante din decizia de instituire a programului MEDIA 2007. În special, Elveția se angajează să creeze un MEDIA Desk în cooperare cu Comisia.
   (2)   Valoarea maximă a asistenței financiare care urmează să fie alocată prin program activităților MEDIA Desk nu depășește 50 % din bugetul total al activităților respective.
   Articolul 6
   Dispoziții financiare
   Pentru a acoperi costurile generate de participarea sa la programul MEDIA 2007, Elveția plătește o contribuție financiară anuală la bugetul general al Uniunii Europene, în conformitate cu clauzele și condițiile stabilite în anexa II.
   Articolul 7
   Controlul financiar
   Normele privind controlul financiar al participanților elvețieni la programul MEDIA 2007 sunt stabilite în anexa III.
   Articolul 8
   Comitetul mixt
   (1)   Prin prezentul acord se instituie un comitet mixt.
   (2)   Comitetul mixt este format din reprezentanți ai Comunității și reprezentanți ai Elveției. Comitetul hotărăște prin consens.
   (3)   Comitetul mixt este responsabil de gestionarea și punerea în aplicare corespunzătoare a acordului.
   (4)   La cererea oricăreia dintre părțile contractante, acestea fac schimb de informații și se consultă în cadrul comitetului mixt cu privire la activitățile stabilite în prezentul acord și la aspectele financiare.
   (5)   Comitetul mixt se reunește la cererea oricăreia dintre părțile contractante pentru a discuta asupra funcționării adecvate a prezentului acord. Acesta își stabilește regulamentul de procedură și poate constitui grupuri de lucru care să îl asiste în realizarea sarcinilor care îi revin.
   (6)   Părțile contractante pot înainta comitetului mixt orice litigii legate de interpretarea sau aplicarea prezentului acord. Comitetul mixt poate soluționa aceste litigii; comitetului mixt i se furnizează toate informațiile utile pentru a permite o analiză aprofundată a situației în vederea găsirii unei soluții acceptabile. În acest scop, Comitetul mixt analizează toate posibilitățile care permit menținerea bunei funcționări a prezentului acord.
   (7)   Comitetul mixt examinează periodic anexele la prezentul acord. La propunerea oricăreia dintre părțile contractante, acesta poate decide modificarea anexelor.
   Articolul 9
   Monitorizarea, evaluarea și raportarea
   Fără a aduce atingere responsabilităților Comunității în ceea ce privește monitorizarea și evaluarea programului în temeiul dispozițiilor deciziei de instituire a programului MEDIA 2007, participarea Elveției la programul MEDIA 2007 este monitorizată continuu în cadrul unui parteneriat între Comunitate și Elveția. Pentru a fi asistată la pregătirea rapoartelor asupra experienței dobândite din aplicarea programului MEDIA 2007, Elveția prezintă Comisiei informații cu privire la măsurile naționale adoptate de Elveția în acest sens. Elveția participă la toate activitățile specifice propuse de Comunitate în acest scop.
   Articolul 10
   Anexe
   Anexele I, II și II fac parte integrantă din prezentul acord.
   Articolul 11
   Aplicarea teritorială
   Prezentul acord se aplică teritoriilor în care se aplică Tratatul de instituire a Comunității Europene, în condițiile prevăzute de tratat, și teritoriului Elveției.
   Articolul 12
   Durata și rezilierea
   (1)   Prezentul acord se încheie pe durata programului MEDIA 2007.
   (2)   În cazul în care Comunitatea adoptă un nou program multianual de sprijin pentru sectorul audiovizual european, prezentul acord se poate prelungi sau renegocia în condiții stabilite de comun acord.
   (3)   Atât Comunitatea, cât și Elveția pot rezilia prezentul acord notificând această decizie celeilalte părți. Acordul încetează să se aplice la 12 luni de la această notificare. Proiectele și activitățile în curs de desfășurare la data rezilierii continuă până la finalizare, în condițiile stabilite de prezentul acord. Părțile contractante soluționează de comun acord toate celelalte consecințe posibile ale rezilierii.
   Articolul 13
   Intrarea în vigoare și aplicarea provizorie
   Prezentul acord intră în vigoare în prima zi a primei luni care urmează notificării trimise de părțile contractante cu privire la încheierea procedurilor lor interne necesare în acest scop. Prezentul acord se aplică provizoriu de la 1 septembrie 2007.
   Articolul 14
   Regimul lingvistic
   Prezentul acord este întocmit în două exemplare în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, fiecare text fiind în egală măsură autentic.

      Съставено в Брюксел на единадесети октомври две хиляди и седма година.
      Hecho en Bruselas, el once de octubre de dos mil siete.
      V Bruselu dne jedenáctého října dva tisíce sedm.
      Udfærdiget i Bruxelles, den ellevte oktober to tusind og syv.
      Geschehen zu Brüssel am elften Oktober zweitausendsieben.
      Kahe tuhande seitsmenda aasta oktoobrikuu üheteistkümnendal päeval Brüsselis.
      Έγινε στις Βρυξέλλες, στις ένδεκα Οκτωβρίου δύο χιλιάδες επτά.
      Done at Brussels on the eleventh day of October in the year two thousand and seven.
      Fait à Bruxelles, le onze octobre deux mille sept.
      Fatto a Bruxelles, addì undici ottobre duemilasette.
      Briselē, divtūkstoš septītā gada vienpadsmitajā oktobrī.
      Priimta du tūkstančiai septintųjų metų spalio vienuoliktą dieną Briuselyje.
      Kelt Brüsszelben, a kétezer-hetedik év október havának tizenegyedik napján.
      Magħmul fi Brussell, fil-ħdax-il jum ta' Ottubru tas-sena elfejn u sebgħa.
      Gedaan te Brussel, de elfde oktober tweeduizend zeven.
      Sporządzono w Brukseli, dnia jedenastego października roku dwa tysiące siódmego.
      Feito em Bruxelas, em onze de Outubro de dois mil e sete.
      Încħeiat la Bruxelles, unsprezece octombrie două mii șapte.
      V Bruseli jedenásteho októbra dvetisícsedem.
      V Bruslju, dne enajstega oktobra leta dva tisoč sedem.
      Tehty Brysselissä yhdentenätoista päivänä lokakuuta vuonna kaksituhattaseitsemän.
      Som skedde i Bryssel den elfte oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

      (1)  JO L 327, 24.11.2006, p. 12.
   ANEXA I
   Articolul 1
   Libertatea de recepționare și retransmitere a programelor
   (1)   Elveția garantează libertatea de recepționare și retransmitere, pe teritoriul său, a programelor de televiziune aflate sub jurisdicția unui stat membru al Comunității, astfel cum este stabilită în conformitate cu Directiva 89/552/CEE a Consiliului din 3 octombrie 1989 privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune (1), denumită în continuare „directiva «Televiziune fără frontiere»”, în conformitate cu următoarele proceduri:
   Elveția își păstrează dreptul de a:

               (a)

               suspenda retransmiterea programelor de televiziune de la o organizație de difuzare a programelor de televiziune aflate sub jurisdicția unui stat membru al Comunității care a încălcat, în mod clar și grav, normele privind protecția minorilor și demnitatea umană stabilite la articolele 22 și 22a din directiva „Televiziune fără frontiere”;

               (b)

               lua măsuri împotriva unei organizații de difuzare a programelor de televiziune stabilite pe teritoriul unui stat membru al Comunității, dar a cărei activitate este direcționată integral sau în principal către teritoriul elvețian, atunci când această locație a sediului a fost aleasă cu scopul de a se sustrage normelor aplicabile organizației în cazul în care s-ar fi stabilit pe teritoriul elvețian. Aceste condiții vor fi interpretate având în vedere jurisprudența relevantă a Curții de Justiție a Comunităților Europene.

         (2)   În cazurile menționate la alineatul (1), măsurile se iau în urma unui schimb de opinii în cadrul comitetului mixt instituit în temeiul prezentului acord.
   Articolul 2
   Evenimente de importanță majoră pentru societate
   (1)   Elveția se asigură că stațiile de emisie din jurisdicția sa nu exercită drepturi exclusive asupra evenimentelor considerate, în conformitate cu lista unui stat membru al Comunității, de importanță majoră într-un mod care ar priva o parte importantă a publicului din statul membru respectiv de posibilitatea de a urmări aceste evenimente, în conformitate cu articolul 3a din directiva „Televiziune fără frontiere”.
   (2)   În conformitate cu dispozițiile stabilite la articolul 3a din directiva „Televiziune fără frontiere”, Elveția informează Comisia Europeană cu privire la măsurile luate sau care urmează să fie luate în acest sens.
   Articolul 3
   Promovarea distribuției și a producției de opere europene
   În scopul punerii în aplicare a măsurilor de promovare și distribuție a operelor europene, definiția unei opere europene este stabilită la articolul 6 din directiva „Televiziune fără frontiere”.
   Articolul 4
   Dispoziții tranzitorii
   Articolul 1 din prezenta anexă se aplică de la 30 noiembrie 2009.
   Înainte de 30 noiembrie 2009, continuă să se aplice dispozițiile stabilite la articolul 1 din anexa II la Acordul din 26 octombrie 2004 dintre Comunitatea Europeană și Confederația Elvețiană în sectorul audiovizualului, de stabilire a clauzelor și a condițiilor de participare a Confederației Elvețiene la programele comunitare MEDIA Plus și MEDIA Training (2).

      (1)  JO L 298, 17.10.1989, p. 23. Directivă modificată prin Directiva 97/36/CE a Parlamentului European și a Consiliului (JO L 202, 30.7.1997, p. 60).

      (2)  JO L 90, 28.3.2006, p. 22.
   ANEXA II
   CONTRIBUȚIA FINANCIARĂ A ELVEȚIEI LA PROGRAMUL MEDIA 2007

               1.

               Contribuția financiară pe care Elveția urmează să o verse la bugetul Uniunii Europene pentru a participa la programul MEDIA 2007 este după cum urmează (în euro):

                           2007

                           2008

                           2009

                           2010

                           2011

                           2012

                           2013

                           4 205 000

                           5 805 677

                           5 921 591

                           6 039 823

                           6 160 419

                           6 283 427

                           6 408 897

               2.

               Se aplică Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (1) și Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului (2), în special cu privire la gestionarea contribuției Elveției.

               3.

               Cheltuielile de călătorie și de ședere ale reprezentanților și ale experților din Elveția, legate de participarea acestora la reuniuni organizate de Comisie în scopul punerii în aplicare a programului, se rambursează de către Comisie pe aceeași bază și în conformitate cu procedurile aflate în prezent în vigoare pentru experții din statele membre ale Comunității.

               4.

               De la aplicarea provizorie a prezentului acord și, ulterior, la începutul fiecărui an, Comisia trimite Elveției o cerere de fonduri corespunzătoare contribuției acesteia la bugetul programului, în conformitate cu prezentul acord. Această contribuție este exprimată în euro și plătită în euro într-un cont bancar al Comisiei.

               5.

               Elveția își plătește contribuția până la data de 1 aprilie, în cazul în care cererea de fonduri este trimisă de Comisie până la data de 1 martie, sau în termen de 30 de zile de la trimiterea cererii de fonduri, în cazul în care aceasta este trimisă de Comisie după data respectivă. În caz de întârziere de plată a contribuției, Elveția plătește dobândă la suma restantă începând cu data scadenței. Rata dobânzii corespunde ratei aplicate de Banca Centrală Europeană pentru operațiunile sale în euro la data scadenței, majorată cu 3,5 puncte procentuale.

      (1)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (2)  JO L 357, 31.12.2002, p. 1. Regulament modificat ultima dată prin Regulamentul (CE, Euratom) nr. 478/2007 (JO L 111, 28.4.2007, p. 13).
   ANEXA III
   CONTROLUL FINANCIAR AL PARTICIPANȚILOR ELVEȚIENI LA PROGRAMUL MEDIA 2007
   Articolul 1
   Comunicare directă
   Comisia comunică direct cu participanții la program stabiliți în Elveția și cu subcontractanții acestora. Aceștia pot transmite direct Comisiei toate informațiile și documentația relevantă pe care sunt obligați să le furnizeze în temeiul instrumentelor menționate de prezentul acord și al contractelor încheiate în vederea aplicării acestora.
   Articolul 2
   Audituri
   (1)   În conformitate cu Regulamentul (CE, Euratom) nr. 1605/2002 și cu Regulamentul (CE, Euratom) nr. 2342/2002, precum și cu celelalte dispoziții menționate în prezentul acord, deciziile privind acordul de finanțare care implică participanți la program stabiliți în Elveția pot prevedea audituri științifice, financiare, tehnologice sau de alt tip, realizate în orice moment la sediile participanților sau ale subcontractanților acestora de către personalul Comisiei sau de către alte persoane autorizate de Comisie.
   (2)   Personalul Comisiei și alte persoane autorizate de aceasta au acces corespunzător la locații, lucrări și documente, precum și la toate informațiile necesare, inclusiv la informațiile în format electronic, pentru a efectua aceste activități de audit. Dreptul de acces este stipulat în mod explicit în contractele încheiate pentru aplicarea instrumentelor menționate în prezentul acord.
   (3)   Curtea de Conturi a Comunităților Europene se bucură de aceleași drepturi ca și Comisia.
   (4)   Auditurile se pot efectua după terminarea programului sau a prezentului acord, în conformitate cu dispozițiile stabilite de contractele respective.
   (5)   Oficiul Federal Elvețian de Audit este informat în prealabil cu privire la auditurile care urmează să fie efectuate pe teritoriul elvețian. Această informație nu reprezintă o condiție legală pentru executarea acestor audituri.
   Articolul 3
   Verificări la fața locului
   (1)   În cadrul prezentului acord, Comisia (și OLAF) este autorizată să efectueze controale și verificări la fața locului pe teritoriul elvețian, în conformitate cu termenii și condițiile Regulamentului (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (1).
   (2)   Controalele și verificările la fața locului sunt pregătite și efectuate de către Comisie, în strânsă colaborare cu Oficiul Federal Elvețian de Audit sau cu celelalte autorități elvețiene competente desemnate de Oficiul Federal Elvețian de Audit și care sunt informate în timp util cu privire la obiectul, scopul și temeiul juridic al controalelor și al verificărilor, astfel încât să poată furniza asistența necesară. În acest scop, agenții autorităților elvețiene competente pot participa la controale și verificări la fața locului.
   (3)   Controalele și verificările la fața locului sunt efectuate în comun de către Comisie și autoritățile elvețiene implicate, în cazul în care acestea din urmă solicită acest lucru.
   (4)   În cazul în care participanții la programul MEDIA 2007 se împotrivesc unui control sau unei verificări la fața locului, autoritățile elvețiene competente, acționând în conformitate cu legislația națională, acordă inspectorilor Comisiei toată asistența necesară pentru îndeplinirea misiunii de control și verificare la fața locului.
   (5)   Comisia comunică, în cel mai scurt termen, Oficiului Federal Elvețian de Audit orice fapt sau orice suspiciune cu privire la o neregulă despre care a luat cunoștință în cadrul efectuării controlului sau a verificării la fața locului. În orice caz, Comisia este obligată să informeze autoritatea menționată anterior cu privire la rezultatul acestor controale sau verificări.
   Articolul 4
   Informare și consultare
   (1)   Pentru buna aplicare a acestei anexe, autoritățile competente elvețiene și comunitare efectuează periodic schimburi de informații și, la cererea uneia dintre părți, desfășoară consultări.
   (2)   Autoritățile elvețiene competente informează fără întârziere Comisia cu privire la orice informație adusă la cunoștința lor care indică existența unei nereguli referitoare la încheierea și executarea contractelor sau a acordurilor încheiate pentru a pune în aplicare instrumentele menționate în prezentul acord.
   Articolul 5
   Confidențialitate
   Informațiile comunicate sau obținute sub orice formă în temeiul prezentei anexe intră în categoria secretului profesional și beneficiază de protecția acordată informațiilor similare de dreptul elvețian și de dispozițiile corespunzătoare aplicabile instituțiilor comunitare. Aceste informații nu pot fi comunicate altor persoane, cu excepția persoanelor din instituțiile comunitare, din statele membre sau din Elveția care, prin natura funcțiilor lor, trebuie să le cunoască, și nici nu pot fi utilizate în alte scopuri decât pentru a asigura o protecție eficientă a intereselor financiare ale părților contractante.
   Articolul 6
   Măsuri și sancțiuni administrative
   Fără a aduce atingere aplicării dreptului penal elvețian, Comisia poate impune măsuri și sancțiuni administrative, în conformitate cu Regulamentul (CE, Euratom) nr. 1605/2002, cu Regulamentul (CE, Euratom) nr. 2342/2002, precum și cu Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (2).
   Articolul 7
   Recuperare și executare
   Deciziile Comisiei luate în cadrul programului MEDIA 2007 în domeniul de aplicare al prezentului acord, care comportă, în sarcina altor persoane decât statele, o obligație pecuniară, se execută în Elveția. Ordinul executoriu este emis, fără alt control cu excepția celui de verificare a autenticității ordinului, de către autoritatea desemnată de guvernul elvețian care informează fără întârziere Comisia în legătură cu aceasta. Executarea se efectuează în conformitate cu normele de procedură elvețiene. Legalitatea deciziei de executare este supusă controlului Curții de Justiție a Comunităților Europene. Hotărârile Curții de Justiție a Comunităților Europene și ale Tribunalului de Primă Instanță emise în temeiul unei clauze compromisorii se execută în aceleași condiții.

      (1)  JO L 292, 15.11.1996, p. 2.

      (2)  JO L 312, 23.12.1995, p. 1. Regulament modificat prin Regulamentul (CE) nr. 1233/2007 (JO L 279, 23.10.2007, p. 10).
 ---documentbreak--- NA ---documentbreak---

               21.11.2007

               RO

               Jurnalul Oficial al Uniunii Europene

               L 303/20

         ACT FINAL
   Plenipotențiarii:
   COMUNITĂȚII EUROPENE
   și
   ai CONFEDERAȚIEI ELVEȚIENE,
   reuniți la Bruxelles, la unsprezece octombrie două mii șapte, în vederea semnării Acordului dintre Comunitatea Europeană și Confederația Elvețiană în domeniul audiovizualului, de stabilire a termenilor și a condițiilor de participare a Confederației Elvețiene la programul comunitar MEDIA 2007, au adoptat următoarele declarații comune anexate prezentului act final:
   Declarația comună a părților contractante privind dezvoltarea unui dialog cu beneficii reciproce privind politica în domeniul audiovizualului.
   Declarația comună a părților contractante privind adaptarea acordului la noua directivă comunitară.
   De asemenea, părțile contractante au luat notă de următoarele declarații anexate prezentului act final:

               Declarația Consiliului privind participarea elvețiană în cadrul comitetelor.

               Declarația Consiliului privind anexa I la acord.

      Съставено в Брюксел на единадесети октомври две хиляди и седма година.
      Hecho en Bruselas, el once de octubre de dos mil siete.
      V Bruselu dne jedenáctého října dva tisíce sedm.
      Udfærdiget i Bruxelles, den ellevte oktober to tusind og syv.
      Geschehen zu Brüssel am elften Oktober zweitausendsieben.
      Kahe tuhande seitsmenda aasta oktoobrikuu üheteistkümnendal päeval Brüsselis.
      Έγινε στις Βρυξέλλες, στις ένδεκα Οκτωβρίου δύο χιλιάδες επτά.
      Done at Brussels on the eleventh day of October in the year two thousand and seven.
      Fait à Bruxelles, le onze octobre deux mille sept.
      Fatto a Bruxelles, addì undici ottobre duemilasette.
      Briselē, divtūkstoš septītā gada vienpadsmitajā oktobrī.
      Priimta du tūkstančiai septintųjų metų spalio vienuoliktą dieną Briuselyje.
      Kelt Brüsszelben, a kétezer-hetedik év október havának tizenegyedik napján.
      Magħmul fi Brussell, fil-ħdax-il jum ta' Ottubru tas-sena elfejn u sebgħa.
      Gedaan te Brussel, de elfde oktober tweeduizend zeven.
      Sporządzono w Brukseli, dnia jedenastego października roku dwa tysiące siódmego.
      Feito em Bruxelas, em onze de Outubro de dois mil e sete.
      Încħeiat la Bruxelles, unsprezece octombrie două mii șapte.
      V Bruseli jedenásteho októbra dvetisícsedem.
      V Bruslju, dne enajstega oktobra leta dva tisoč sedem.
      Tehty Brysselissä yhdentenätoista päivänä lokakuuta vuonna kaksituhattaseitsemän.
      Som skedde i Bryssel den elfte oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

   DECLARAȚIA COMUNĂ A PĂRȚILOR CONTRACTANTE PRIVIND DEZVOLTAREA UNUI DIALOG CU BENEFICII RECIPROCE PRIVIND POLITICA ÎN DOMENIUL AUDIOVIZUALULUI
   Cele două părți declară că, pentru a asigura punerea în aplicare corespunzătoare a acordului și pentru a consolida cooperarea în ceea ce privește aspectele legate de politica în domeniul audiovizualului, dezvoltarea unui dialog pe aceste teme este de interes comun. Cele două părți declară că acest dialog se va desfășura atât în cadrul comitetului comun instituit în temeiul acordului, cât și în cadrul altor reuniuni, atunci când acest dialog se va dovedi adecvat și necesar. Cele două părți declară că, în acest sens, reprezentanții Elveției pot fi invitați la reuniuni organizate cu ocazia reuniunilor „comitetului de contact” instituit prin Directiva 97/36/CE a Parlamentului European și a Consiliului din 30 iunie 1997 de modificare a Directivei 89/552/CEE a Consiliului privind coordonarea anumitor acte cu putere de lege și acte administrative ale statelor membre cu privire la desfășurarea activităților de difuzare a programelor de televiziune (1).

      (1)  JO L 202, 30.7.1997, p. 60.
   DECLARAȚIA COMUNĂ A PĂRȚILOR CONTRACTANTE PRIVIND ADAPTAREA ACORDULUI LA NOUA DIRECTIVĂ COMUNITARĂ
   Părțile declară că, atunci când o nouă directivă este adoptată pe baza propunerii Comisiei pentru o directivă a Parlamentului European și a Consiliului de modificare a Directivei 89/552/CEE a Consiliului [COM(2005) 646 final], comitetul mixt decide actualizarea trimiterii din articolul 1 din anexa I la Directiva 89/552/CEE modificată cu o trimitere la noua directivă menționată.
   DECLARAȚIA CONSILIULUI PRIVIND PARTICIPAREA ELVEȚIANĂ ÎN CADRUL COMITETELOR
   Consiliul convine că reprezentanții Elveției participă, în calitate de observatori și pentru punctele de pe ordinea de zi care îi privesc, la reuniunile comitetelor și ale grupurilor de experți din cadrul programului MEDIA. Atunci când votează, aceste comitete și grupuri de experți se reunesc fără reprezentanții elvețieni.
   DECLARAȚIA CONSILIULUI PRIVIND ANEXA I LA ACORD
   Pentru buna funcționare a acordului:

               (i)

               corespunzător angajamentului Elveției referitor la libertatea de recepționare și retransmitere a programelor, programele de televiziune din jurisdicția Elveției vor beneficia de un tratament identic cu cel aplicat de Elveția programelor de televiziune din jurisdicția unui stat membru al Comunității, astfel cum a fost stabilit la articolul 1 din anexa în cauză;

               (ii)

               corespunzător angajamentului Elveției de a facilita aplicarea dispozițiilor privind măsurile adoptate de statele membre pentru a asigura difuzarea evenimentelor de importanță majoră pentru societate, măsurile adoptate sau care urmează să fie adoptate de Elveția în acest sens beneficiază de tratament egal cu acela aplicabil măsurilor adoptate de statele membre în temeiul articolului 3a din directiva „Televiziune fără frontiere”.


title: Decizia Comisiei din 24 ianuarie 2017 de instituire a Grupului de experți al Comisiei „Platforma privind bunăstarea animalelor” (Text cu relevanță pentru SEE. )

text:
               31.1.2017

               RO

               Jurnalul Oficial al Uniunii Europene

               C 31/61

         DECIZIA COMISIEI
   din 24 ianuarie 2017
   de instituire a Grupului de experți al Comisiei „Platforma privind bunăstarea animalelor”
   (Text cu relevanță pentru SEE)
   (2017/C 31/12)
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Articolul 13 din Tratatul privind funcționarea Uniunii Europene recunoaște animalele ca fiind „ființe sensibile” și impune Uniunii și statelor membre să respecte pe deplin cerințele referitoare la bunăstarea animalelor în elaborarea și punerea în aplicare a politicilor Uniunii în domeniul agriculturii, pescuitului, transporturilor, pieței interne, cercetării și dezvoltării tehnologice și al spațiului, respectând totodată dispozițiile legislative sau administrative ale statelor membre referitoare în special la riturile religioase, la tradițiile culturale și la moștenirea regională.

               (2)

               În conformitate cu articolul 11 alineatul (2) din Tratatul privind Uniunea Europeană, instituțiile trebuie să mențină un dialog deschis, transparent și regulat cu asociațiile reprezentative și cu societatea civilă.

               (3)

               Articolul 26 din Tratatul privind funcționarea Uniunii Europene prevede că Uniunea trebuie să adopte măsuri vizând instituirea și asigurarea funcționării pieței interne care să asigure libera circulație a mărfurilor, a persoanelor, a serviciilor și a capitalurilor.

               (4)

               Articolul 38 din Tratatul privind funcționarea Uniunii Europene atribuie Uniunii sarcina de a defini și de a pune în aplicare o politică agricolă comună.

               (5)

               Articolul 179 din Tratatul privind funcționarea Uniunii Europene prevede că Uniunea are ca obiectiv consolidarea bazelor sale științifice și tehnologice, prin crearea unui spațiu european de cercetare. În conformitate cu articolul 180 litera (b) din tratatul menționat, Uniunea trebuie să promoveze cooperarea în materie de cercetare, dezvoltare tehnologică și activități demonstrative ale Uniunii cu țările terțe și cu organizațiile internaționale.

               (6)

               În 2011, Comisia a înființat un grup de experți privind bunăstarea animalelor (1) cu scopul de a asista și de a consilia Comisia cu privire la aspecte referitoare la legislația privind bunăstarea animalelor, precum și de a facilita schimburile de informații, de experiență și de bune practici în domeniul legislației privind bunăstarea animalelor.

               (7)

               Parlamentul European (2) și Consiliul Uniunii Europene (3) au solicitat crearea unei platforme a Uniunii privind bunăstarea animalelor pentru a îmbunătăți dialogul între părțile interesate în ceea ce privește schimbul de experiență, de expertiză și de puncte de vedere.

               (8)

               Pentru a răspunde solicitărilor Parlamentului și ale Consiliului, un nou grup de experți denumit „Platforma privind bunăstarea animalelor” („platforma”) ar trebui să asiste Comisia și să ajute la desfășurarea unui dialog regulat în domenii de interes pentru Uniune care sunt în relație directă cu bunăstarea animalelor, cum ar fi asigurarea aplicării legislației, schimbul de cunoștințe științifice, de inovații și de bune practici/inițiative în materie de bunăstare a animalelor sau cu activități internaționale în materie de bunăstare a animalelor. Platforma ar trebui, de asemenea, să asiste Comisia în domenii de interes pentru Uniune care pot interacționa cu aspecte de bunăstare a animalelor, cum ar fi comerțul, rezistența la antimicrobiene, siguranța alimentară, cercetarea sau mediul. Întrucât platforma va avea același mandat ca și grupul de experți existent privind bunăstarea animalelor, nu este necesar ca acesta din urmă să fie menținut.

               (9)

               Platforma ar trebui să participe în mod corespunzător la activitățile altor grupuri sau rețele de dialog relevante privind bunăstarea animalelor, cum ar fi grupurile de lucru și rețelele Autorității Europene pentru Siguranța Alimentară sau ale Platformei regionale a Organizației Mondiale pentru Sănătatea Animalelor privind bunăstarea animalelor pentru Europa.

               (10)

               Platforma ar trebui să fie alcătuită din reprezentanți ai autorităților competente din toate statele membre, ai organizațiilor de întreprinderi implicate la nivelul Uniunii Europene în lanțul de aprovizionare cu alimente și în creșterea animalelor pentru alte scopuri, ai organizațiilor din societatea civilă implicate la nivelul Uniunii Europene în bunăstarea animalelor, precum și ai institutelor academice și de cercetare care activează în domeniul științelor care au ca obiect bunăstarea animalelor. Calitatea de membru al platformei ar trebui să fie, de asemenea, deschisă experților din cadrul autorităților competente din țări terțe care sunt părți contractante la Acordul privind Spațiul Economic European, precum și al organizațiilor interguvernamentale internaționale.

               (11)

               Ar trebui stabilite reguli privind dezvăluirea de informații de către membrii platformei.

               (12)

               Datele cu caracter personal ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului (4).

               (13)

               Este adecvat să se stabilească o perioadă pentru aplicarea prezentei decizii. Comisia va lua în considerare în timp util oportunitatea unei prelungiri a duratei aplicării prezentei decizii,

         DECIDE:
   Articolul 1
   Obiect
   Se instituie un grup de experți denumit „Platforma privind bunăstarea animalelor” („platforma”).
   Articolul 2
   Sarcini
   Sarcinile platformei sunt:

               (a)

               asistarea Comisiei în elaborarea și schimbul de acțiuni coordonate care are scopul de a contribui la implementarea și la aplicarea legislației Uniunii Europene în materie de bunăstare a animalelor, precum și la înțelegerea, în interiorul și în afara Uniunii, a legislației Uniunii, precum și a standardelor internaționale privind bunăstarea animalelor;

               (b)

               facilitarea inițierii și a utilizării unor angajamente voluntare în materie de îmbunătățire a bunăstării animalelor din partea întreprinderilor;

               (c)

               contribuirea la promovarea standardelor Uniunii privind bunăstarea animalelor pentru a valorifica valoarea de piață a produselor Uniunii la nivel mondial;

               (d)

               încurajarea dialogului dintre autoritățile competente, întreprinderi, societatea civilă, mediul academic, oamenii de știință și organizațiile interguvernamentale internaționale pe teme relevante pentru Uniune referitoare la bunăstarea animalelor;

               (e)

               promovarea schimbului de experiență și de bune practici, de cunoștințe științifice și de inovații în domeniul bunăstării animalelor, care sunt relevante pentru Uniune;

               (f)

               schimbul de informații cu privire la elaborarea de politici aferente domeniilor și activităților menționate mai sus.

         Articolul 3
   Consultare
   Comisia poate consulta platforma cu privire la orice aspect referitor la bunăstarea animalelor care este relevant pentru Uniune.
   Articolul 4
   Componență
   (1)   Platforma este alcătuită din maximum 75 de membri.
   (2)   Platforma este alcătuită din următorii membri:

               (a)

               autoritățile competente din statele membre ale Uniunii Europene și din acele țări din afara UE care sunt părți contractante la Acordul privind Spațiul Economic European („membri SEE”), responsabile cu bunăstarea animalelor;

               (b)

               întreprinderi și organizații profesionale care desfășoară activități la nivelul Uniunii în domeniul lanțului de aprovizionare cu alimente în cazul în care sunt implicate animale sau produse de origine animală, precum și în domeniul creșterii animalelor pentru alte scopuri;

               (c)

               organizații ale societății civile care desfășoară activități la nivelul Uniunii în domeniul bunăstării animalelor;

               (d)

               experți independenți din mediul academic și din institutele de cercetare care activează în cadrul științelor care au ca obiect bunăstarea animalelor și care au un impact asupra politicilor Uniunii;

               (e)

               organizații interguvernamentale internaționale care au activități în domeniul bunăstării animalelor (5);

               (f)

               Autoritatea Europeană pentru Siguranța Alimentară.

         (3)   Membrii menționați la alineatul (2) litera (d) sunt numiți cu titlu personal și acționează în mod independent și în interesul public.
   (4)   Membrii menționați la alineatul (2) literele (b) și (c) sunt selectați în conformitate cu procedura prevăzută la articolul 5. Ei își numesc reprezentanții în cadrul platformei dintre persoanele cu rang înalt și au responsabilitatea de a se asigura că reprezentanții lor sunt permanenți și oferă un nivel de expertiză suficient de înalt. Comisia poate refuza numirea unui reprezentant desemnat de către acești membri în cazul în care ea consideră, din motive întemeiate și specificate în condițiile cererii de candidaturi a platformei, că numirea nu este adecvată. Într-un astfel de caz, organizației respective i se solicită să numească un alt reprezentant.
   (6)   Membrii menționați la alineatul (2) literele (a), (e) și (f) își desemnează reprezentanții responsabili cu bunăstarea animalelor și se asigură că aceștia din urmă au un nivel de expertiză suficient de înalt.
   (7)   Membrii care nu mai sunt în măsură să contribuie în mod efectiv la activitățile grupului de experți și care, în opinia Direcției Generale Sănătate și Siguranță Alimentară, nu respectă condițiile prevăzute la articolul 339 din Tratatul privind funcționarea Uniunii Europene sau care demisionează nu mai sunt invitați să participe la reuniunile platformei și pot fi înlocuiți pe perioada rămasă din mandatul lor.
   Articolul 5
   Procesul de selecție
   (1)   Selecția membrilor Platformei menționați la articolul 4 alineatul (2) literele (b)-(d) se efectuează prin intermediul unei cereri publice de candidaturi, care urmează să fie publicată în Registrul grupurilor de experți și al altor entități similare al Comisiei („registrul grupurilor de experți”). În plus, cererea de candidaturi poate fi publicată și prin alte mijloace, inclusiv pe site-uri de internet dedicate.
   Cererea de candidaturi precizează clar criteriile de selecție, incluzând competențele solicitate și interesele care trebuie să fie reprezentate în relație cu activitatea care urmează să fie desfășurată. Termenul minim pentru candidaturi este de patru săptămâni.
   (2)   Membrii menționați la articolul 4 alineatul (2) litera (d) divulgă orice situație care ar putea da naștere unui conflict de interese. În special, Comisia solicită persoanelor respective să transmită un formular conținând declarația de interese („DdI”) pe baza formularului-standard DdI pentru grupuri de experți, însoțit de un curriculum vitae (CV) actualizat, ca parte a cererii lor. Transmiterea unui formular DdI completat corespunzător este necesară pentru a putea fi numit membru cu titlu personal. Evaluarea conflictului de interese se realizează în conformitate cu normele orizontale ale Comisiei care se aplică grupurilor de experți („normele orizontale”) (6).
   (3)   Înregistrarea în Registrul de transparență este necesară pentru desemnarea organizațiilor menționate la articolul 4 alineatul (2) literele (b) și (c).
   (4)   Membrii menționați la articolul 4 alineatul (2) literele (b)-(d) sunt numiți de către directorul general al DG Sănătate și Siguranță Alimentară dintre solicitanții cu competențe adecvate în domeniile menționate la articolul 2 și care au răspuns la cererea de candidaturi.
   (5)   Membrii vor fi numiți până la 31 decembrie 2019. Ei rămân în funcție până la încheierea mandatului lor. Acest mandat poate fi reînnoit.
   (6)   În ceea ce privește membrii menționați la articolul 4 alineatul (2) litera (d), directorul general al Direcției Generale Sănătate și Siguranță Alimentară numește membri supleanți (în aceleași condiții ca și cele pentru membri) care înlocuiesc în mod automat membrii absenți sau indisponibili. Directorul general stabilește, de asemenea, o listă de rezervă cu candidați adecvați, după obținerea acordului acestora, care poate fi utilizată pentru a numi membri supleanți.
   Articolul 6
   Președinte
   Platforma este prezidată de directorul general al DG Sănătate și Siguranță Alimentară sau de reprezentantul său.
   Articolul 7
   Modul de funcționare
   (1)   Platforma acționează la cererea președintelui, în conformitate cu normele orizontale.
   (2)   În principiu, platforma se întrunește de cel puțin două ori pe an la sediul Comisiei și ori de câte ori Comisia consideră necesară o întrunire.
   (3)   Serviciile Comisiei asigură serviciile de secretariat. La reuniunile platformei și ale subgrupurilor sale pot participa funcționari din alte departamente ale Comisiei care sunt interesați de activitățile platformei.
   (4)   Cu acordul președintelui, platforma poate decide, cu majoritatea simplă a membrilor ei, ca deliberările să fie publice.
   (5)   Procesele-verbale ale discuțiilor pe marginea fiecărui punct de pe ordinea de zi și concluziile dezbaterilor sunt concludente și complete. Procesele-verbale sunt întocmite de secretariat, sub responsabilitatea președintelui.
   (6)   Platforma adoptă rapoarte sau concluzii prin consens. În cazul unui vot, rezultatul votului se decide cu majoritatea simplă a membrilor. Membrii care au votat împotrivă au dreptul de a anexa la raportul corespunzător sau la concluzia corespunzătoare un document care să rezume motivele poziției lor.
   Articolul 8
   Subgrupuri
   (1)   Directorul general al DG Sănătate și Siguranță Alimentară poate institui subgrupuri pentru analizarea unor chestiuni specifice pe baza mandatului stabilit de Comisie. Subgrupurile își desfășoară activitatea în conformitate cu normele orizontale și se subordonează platformei. După ce și-au îndeplinit mandatul, subgrupurile sunt dizolvate.
   (2)   Membrii subgrupurilor care nu sunt membri ai platformei sunt selectați printr-o cerere publică de candidaturi, în conformitate cu articolul 5 și cu normele orizontale (7).
   Articolul 9
   Experți invitați
   Președintele poate invita experți care dețin cunoștințe de specialitate cu privire la un anumit subiect de pe ordinea de zi, pentru a participa, ad-hoc, la activitățile platformei sau ale subgrupurilor sale.
   Articolul 10
   Observatori
   (1)   În urma unei invitații directe sau a unei cereri de candidaturi, persoane fizice, organizații și entități publice pot primi statutul de observator, în conformitate cu normele orizontale.
   (2)   Organizațiile sau entitățile publice care au primit statutul de observator își desemnează reprezentanți.
   (3)   Observatorii și reprezentanții acestora pot fi autorizați de președinte să participe la discuțiile platformei și să își pună la dispoziție cunoștințele de specialitate. Totuși, ei nu au drept de vot și nici nu pot participa la formularea rapoartelor sau a concluziilor platformei.
   (4)   Platforma nu va avea la dispoziție mai mult de cinci observatori.
   Articolul 11
   Regulament de procedură
   La propunerea și cu acordul președintelui, platforma își adoptă regulamentul de procedură cu majoritatea simplă a membrilor ei, pe baza regulamentului de procedură standard pentru grupurile de experți, în conformitate cu normele orizontale.
   Articolul 12
   Secretul profesional și gestionarea informațiilor clasificate
   Membrii platformei și reprezentanții acesteia, precum și experții și observatorii invitați, respectă obligațiile privind secretul profesional, care, în virtutea tratatelor și a normelor de aplicare ale acestora, se aplică tuturor membrilor instituțiilor și personalului acestora, precum și normele de securitate ale Comisiei privind protecția informațiilor clasificate ale Uniunii, prevăzute în Deciziile (UE, Euratom) 2015/443 (8) și (UE, Euratom) 2015/444 (9) ale Comisiei. Dacă aceste obligații nu sunt respectate, Comisia poate lua toate măsurile care se impun.
   Articolul 13
   Relația cu Parlamentul European
   Parlamentul European este informat cu privire la activitățile platformei. La cererea Parlamentului European și în conformitate cu modalitățile prevăzute în Acordul-cadru privind relațiile dintre Parlamentul European și Comisia Europeană (10), Comisia poate invita Parlamentul să trimită experți care să participe la reuniuni.
   Articolul 14
   Transparență
   (1)   Platforma și subgrupurile sale sunt înregistrate în registrul grupurilor de experți.
   (2)   În ceea ce privește componența grupului, în registrul grupurilor de experți se publică următoarele date:

               (a)

               numele persoanelor numite cu titlu personal;

               (b)

               numele organizațiilor membre; interesul reprezentat se divulgă;

               (c)

               numele altor entități publice;

               (d)

               numele observatorilor.

         (3)   Toate documentele relevante, incluzând ordinile de zi, procesele-verbale și contribuțiile participanților, se publică fie în registrul grupurilor de experți, fie prin intermediul unui link din registru către un site de internet dedicat care conține informațiile respective. Accesul la site-urile de internet dedicate nu este condiționat de înregistrarea ca utilizator și nici supus altor restricții. În special, ordinea de zi și alte documente de fundamentare relevante se publică în timp util înainte de ședință, iar procesele-verbale se publică fără întârziere după ședință. Excepții de la publicare se prevăd doar dacă se consideră că divulgarea unui document ar putea submina protecția unui interes public sau privat, astfel cum este definit la articolul 4 din Regulamentul (CE) nr. 1049/2001 al Parlamentului European și al Consiliului (11).
   Articolul 15
   Cheltuieli de ședință
   (1)   Participanții la activitățile platformei și ale subgrupurilor sale nu sunt remunerați pentru serviciile oferite.
   (2)   Cheltuielile de călătorie și de ședere ale participanților la activitățile platformei și ale subgrupurilor sale sunt rambursate de către Comisie. Rambursarea se face în conformitate cu dispozițiile în vigoare ale Comisiei și în limita creditelor disponibile alocate departamentelor Comisiei în cadrul procedurii anuale de alocare a resurselor.
   Articolul 16
   Aplicabilitate
   Prezenta decizie se aplică până la data de 31 decembrie 2019.

      Adoptată la Bruxelles, 24 ianuarie 2017.

            Pentru Comisie

         Vytenis ANDRIUKAITIS

            Membru al Comisiei

      (1)  Grupul de experți privind bunăstarea animalelor E02668.

      (2)  Rezoluția Parlamentului European din 24 noiembrie 2015 referitoare la o nouă strategie privind bunăstarea animalelor pentru 2016-2020 [2015/2957 (RSP)].

      (3)  A 3464-a reuniune a Consiliului – Agricultură și Pescuit – din 17 mai 2016.

      (4)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

      (5)  De exemplu, Organizația Mondială pentru Sănătatea Animalelor (OIE), Organizația Națiunilor Unite pentru Alimentație și Agricultură (FAO).

      (6)  Decizia Comisiei din 30.5.2016 instituind reguli orizontale privind crearea și funcționarea grupurilor de experți ale Comisiei.

      (7)  A se vedea articolul 10 și articolul 14 alineatul (2) din normele orizontale.

      (8)  JO L 72, 17.3.2015, p. 41.

      (9)  JO L 72, 17.3.2015, p. 53.

      (10)  JO L 304, 20.11.2010, p. 47.

      (11)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43).


title: 2011/652/: Decizia Parlamentului European și a Consiliului din 27 septembrie 2011 referitoare la mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2010/007 AT/Steiermark și Niederösterreich prezentată de Austria)

text:
               7.10.2011

               RO

               Jurnalul Oficial al Uniunii Europene

               L 263/9

         DECIZIA PARLAMENTULUI EUROPEAN ȘI A CONSILIULUI
   din 27 septembrie 2011
   referitoare la mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2010/007 AT/Steiermark și Niederösterreich prezentată de Austria)
   (2011/652/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor majore din structura comerțului mondial, generate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare al FEG a fost extins pentru cererile depuse începând cu 1 mai 2009 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR.

               (4)

               Austria a depus la 9 martie 2010 o cerere de mobilizare a FEG în ceea ce privește disponibilizările din 54 de întreprinderi a căror activitate se încadrează în diviziunea 24 a NACE Rev. 2 („Produse ale industriei metalurgice”) din regiunile învecinate NUTS II Steiermark (Styria, AT22) și Niederösterreich (Austria Inferioară, AT12) din Austria; cererea a fost completată cu informații suplimentare transmise până la 27 ianuarie 2011. Această cerere îndeplinește condițiile pentru stabilirea contribuțiilor financiare, astfel cum sunt prevăzute acestea la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 8 284 908 EUR.

               (5)

               Prin urmare, FEG ar trebui mobilizat pentru a oferi o contribuție financiară ca răspuns la cererea depusă de Austria,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene aferent exercițiului financiar 2011, se mobilizează din Fondul european de ajustare la globalizare suma de 8 284 908 EUR în credite de angajament și de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 27 septembrie 2011.

            Pentru Parlamentul European

            Președintele

         J. BUZEK

            Pentru Consiliu

            Președintele

         M. DOWGIELEWICZ

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: Decizia 2014/821/PESC a Consiliului din 4 noiembrie 2014 privind semnarea și încheierea Acordului între Uniunea Europeană și Ucraina privind statutul misiunii Uniunii Europene de consiliere pentru reforma sectorului securității civile în Ucraina (EUAM Ucraina)

text:
               21.11.2014

               RO

               Jurnalul Oficial al Uniunii Europene

               L 334/1

         DECIZIA 2014/821/PESC A CONSILIULUI
   din 4 noiembrie 2014
   privind semnarea și încheierea Acordului între Uniunea Europeană și Ucraina privind statutul misiunii Uniunii Europene de consiliere pentru reforma sectorului securității civile în Ucraina (EUAM Ucraina)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37, coroborat cu articolul 218 alineatele (5) și (6) din Tratatul privind funcționarea Uniunii Europene,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 22 iulie 2014, Consiliul a adoptat Decizia 2014/486/PESC (1).

               (2)

               În aceeași zi, Consiliul a adoptat Decizia de autorizare a deschiderii negocierilor cu Ucraina în vederea încheierii unui acord între Uniunea Europeană și Ucraina privind statutul misiunii Politicii de securitate și apărare comune (PSAC) a Uniunii Europene în Ucraina.

               (3)

               Un acord privind statutul misiunii Uniunii Europene de consiliere pentru reforma sectorului securității civile în Ucraina (EUAM Ucraina) (denumit în continuare „acordul”) a fost negociat între Uniune și Ucraina.

               (4)

               Acordul ar trebui aprobat,

         ADOPTĂ PREZENTA DECIZIE:
   Articolul 1
   Acordul între Uniunea Europeană și Ucraina privind statutul misiunii Uniunii Europene de consiliere pentru reforma sectorului securității civile în Ucraina (EUAM Ucraina) se aprobă în numele Uniunii.
   Textul acordului se atașează la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul prin care Uniunea își asumă obligații.
   Articolul 3
   Prezenta decizie intră în vigoare la data adoptării.

      Adoptată la Bruxelles, 4 noiembrie 2014.

            Pentru Consiliu

            Președintele

         S. GOZI

      (1)  Decizia 2014/486/PESC a Consiliului din 22 iulie 2014 privind misiunea Uniunii Europene de consiliere pentru reforma sectorului securității civile în Ucraina (EUAM Ucraina) (JO L 217, 23.7.2014, p. 42).